CELEX: 22017D1825
Language: hr
Date: 2015-12-11 00:00:00
Title: Odluka Zajedničkog odbora EGP-a br. 314/2015 od 11. prosinca 2015. o izmjeni Priloga IV. (Energija) Sporazumu o EGP-u [2017/1825]

12.10.2017   
               
               
                  HR
               
               
                  Službeni list Europske unije
               
               
                  L 263/33
               
            ODLUKA ZAJEDNIČKOG ODBORA EGP-A
      br. 314/2015
      od 11. prosinca 2015.
      o izmjeni Priloga IV. (Energija) Sporazumu o EGP-u [2017/1825]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Odluka Komisije 2013/114/EU od 1. ožujka 2013. o utvrđivanju smjernica za države članice o izračunu obnovljive energije iz toplinskih crpki za različite tehnologije toplinskih crpki u skladu s člankom 5. Direktive 2009/28/EZ Europskog parlamenta i Vijeća (1), kako je ispravljena aktom objavljenim u SL L 8, 11.1.2014., str. 32., treba se uključiti u Sporazum o EGP-u.
               
            
                  (2)
               
               
                  Direktiva 2009/28/EZ Europskog parlamenta i Vijeća (2) ne primjenjuje se na Lihtenštajn te se stoga ni Odluka 2013/114/EU ne primjenjuje na Lihtenštajn.
               
            
                  (3)
               
               
                  Prilog IV. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon točke 45. (Odluka Komisije 2011/13/EU) u Prilogu IV. Sporazumu o EGP-u umeće se sljedeća točka:
      
                  „46.
               
               
                  
                     32013 D 0114: Odluka Komisije 2013/114/EU od 1. ožujka 2013. o utvrđivanju smjernica za države članice o izračunu obnovljive energije iz toplinskih crpki za različite tehnologije toplinskih crpki u skladu s člankom 5. Direktive 2009/28/EZ Europskog parlamenta i Vijeća (SL L 62, 6.3.2013., str. 27.), kako je ispravljena aktom objavljenim u SL L 8, 11.1.2014., str. 32.
                  Ta se Odluka ne primjenjuje na Lihtenštajn.”
               
            Članak 2.
      Vjerodostojni su tekstovi Odluke 2013/114/EU, kako je ispravljena aktom objavljenim u SL L 8, 11.1.2014., str. 32., na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 12. prosinca 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. prosinca 2015.
         
            
               Za Zajednički odbor EGP-a
            
            
               Predsjednica
            
            Oda SLETNES
         
      
      
         (1)  SL L 62, 6.3.2013., str. 27.
      
         (2)  SL L 140, 5.6.2009., str. 16.
      
         (*1)  Ustavni zahtjevi nisu navedeni.